Ratanaporn Thomsen er indehaver af Sit Wat Po Massage i Hjørring. Hun er thaimassør og det burde sådan set ikke være til at tage fejl af, for hun har sat tydelige skilte op på dansk og engelsk på facaden, på hjemmesiden og på hendes arbejdstøj, hvor der står med store bogstaver, at hun ikke sælger sex. Nogen gange får jeg lyst til at slå dem ihjel, når de spørger. De spørger mig igen og igen. Jeg er så træt af det. Har du ikke gået i skole? Kan du ikke læse? Hvorfor respekterer du ikke det jeg har skrevet i vinduet - Man kan ikke købe sex i min butik. Jeg sælger ikke ”happy ending”, siger Ratanaporn, der i tre år har haft butik i Hjørring. En traditionel thaimassage koster 400 kroner for en time hos Ratanaporn. Til stor irritation oplever hun ofte, at potentielle kunder fejlagtigt tror, at hun er prostitueret. I alle tre år har kunder jævnligt spurgt, om hun oveni massagen også er villig til at give seksuelle ydelser -  det man kalder happy ending. - Nogen gange får jeg lyst til at slå dem ihjel, når de spørger. De spørger mig igen og igen. Jeg er så træt af det. Har du ikke gået i skole? Kan du ikke læse? Hvorfor respekterer du ikke det, jeg har skrevet i vinduet, siger Ratanaporn Thomsen vredt. Der er måske en grund til, at kunderne spørger, som de gør. For Ratanaporn og hendes mand Niels Ole Thomsen mistænker, at flere af konkurrenterne ikke kun nøjes med at massere. - Når de ikke kan masserer, så er de nødt til at lægge en serviceydelse oveni, og det er i form af happy ending. Det foregår altså mange steder, påstår Niels Ole Thomsen. Den påstand vil TV2/Nord gerne teste. Så vi ringer til 14 nordjyske forretninger, der er registreret som thaimasørrer på Krak. Vi udgiver os for at være en kunde, der udover massage også gerne vil have seksuelle ydelser. Fem steder får vi et nej til happy ending. Fem klinikker vil have, at vi skal komme ned til dem, før de vil fortælle, hvilke ekstra ydelser de tilbyder. De vil ikke tale om det over telefonen. De sidste fire thaimassører fortæller, at de både sælger handjob, blowjob og regulær sex. Til trods for de tydelige skilte i Hjørring, så bliver Ratanaporn stadig spurgt, om hun ikke vil sælge lidt ekstra ydelser. Selvom hun bliver vred, så får kunderne for det meste en høflig afvisning. - Du kan gå udenfor. Jeg vil ikke have noget med dem at gøre. Du kan gå udenfor, siger Ratanaporn Thomsen.
Mange thaimassører i Nordjylland sælger ikke kun massage. Kunderne kan også købe seksuelle ydelser. En thaimassør fra Hjørring tager afstand fra konkurrenterne, og skilter nu med at hun ikke sælger ”happy ending”.